Marcus Pløen Ingstad

Marcus Pløen Ingstad (født 18. august 1837 i Kristiania, død 24. september 1918) var en norsk jurist og professor i lovkyndighet  ved Universitetet i Oslo fra 1870-1918. Han var kjent som ekspert på romerrett.

Han ble cand.philos. i 1856 og cand.jur. i 1861 ved hjembyens Det Kongelige Frederiks Universitet.  Fra 1862 var han manuduktør i rettsvitenskap, altså privatlærer.  I 1865 ble han universitetsstipendiat og i 1870 etterfulgte han SchweigaardIngstad, Marcus Pløen i Salmonsens konversationsleksikon. som professor, selv om det skulle gå flere år før han fikk sin dr.jur. i 1877 fra Uppsala universitet som samme året ga ham et æresdoktorat.Ingstad, Marcus Pløen i Hvem er Hvem, 1912.  Mellom 1880 og 1891 var han beskikket assessor i Høyesterett.  Ingstad ble innvalgt i Det Norske Videnskaps-Akademi.

 Familieaffærer 
Han var sønn av Fredrik Emil Ingstad (1808–77) og Louise Platou (1812–43). Mora var datter av Ludvig Stoud Platou av slekten Platou. Faren var overrettsjustitiarius og nevø av trelastmagnaten Marcus Pløen (1778–1836).Boye, Else. (2009), Marcus Pløen, i Norsk biografisk leksikon. Sist lest 24. oktober 2015. Marcus giftet seg i 1866 med Dorothea Greve (1839–1927).Konas dødsår hentet fra gravferdsetaten i Oslo Sønnen Olav Ingstad (1867–1958) ble byingeniør i BergenTerje Bratberg, Ingstad i Store norske leksikon. og var far til forskeren Helge Ingstad (1899–2001).

 Verker 

 Forelæsninger over Den romerske arveret (1916)
 Forelæsninger over romersk familieret (1917)

 Referanser 

Kategori:Norske jurister
Kategori:Professorer ved Universitetet i Oslo
Kategori:Norske jusprofessorer
Kategori:Æresdoktorer ved Uppsala universitet
Kategori:Medlemmer av Det Norske Videnskaps-Akademi
Kategori:Personer fra Oslo